Diari Oficial de la Generalitat Valenciana


Sumari del DOGV 2317, del 25-07-1994 (1994/832067)

ORDRE de 12 de juliol de 1994, de la Conselleria d'Administració Publica, convocatòria 15/94, per la qual es convoquen proves selectives d'accedir al grup B. sector laboral, per a proveir llocs de treball de tècnic mitja d'acció social i tècnic mitja de protecció civil.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2317

Data del DOGV
:   25-07-1994

Secció del DOGV
:   AUTORITATS I PERSONAL

Número del document
:   1994/832067


Data del document
:   12-07-1994

Organisme emissor
:   Conselleria d'Administració Pública

Tipus de document
:   Ordre

ORDRE de 12 de juliol de 1994, de la Conselleria d'Administració Pública, convocatòria 15/94, per la qual es convoquen proves selectives d'accés al grup B, sector laboral, per a proveir llocs de treball de tècnic mitjà l'acció social i tècnic mitjà de protecció civil. [94/5046]  
De conformitat amb el que estableix el Decret 74/1994, de 12 d'abril, del   
Consell de la Generalitat Valenciana, pel qual s'aprova l'oferta d'ocupació   
pública de la Generalitat Valenciana per a 1994, i per tal d'atendre les   
necessitats d'ocupació existents, d'acord amb el que disposen el capítol I   
del títol VI del Decret 69/1986, quant a l'ingrés del personal laboral fix   
mitjançant el sistema de concurs oposició i en l'article 3.3 de l'esmentat   
Decret, modificat per l'article 10 del Decret 59/1992 en allò que fa   
referència al sistema general de selecció del personal laboral, aquesta   
Conselleria, fent ús de l'atribució prevista en l'article 13 del Decret   
Legislatiu de 20 de març de 1991, del Consell de la Generalitat Valenciana,   
pel qual s'aprova el text refós de la Llei de la Funció Pública Valenciana   
i en el Decret 69/1986, de 2 de juny, pel qual s'aprova el Reglament de   
Selecció de Personal i Provisió de Llocs de Treball de la Generalitat   
Valenciana, acorda convocar proves selectives d'accés al grup B, sector   
laboral, d'acord amb les següents bases:  
1. Objecte de la convocatòria  
1.1 La Generalitat Valenciana desenvolupa una política d'igualtat   
d'oportunitats a fi de promoure una presència igualitària de dones i homes   
en l'administració pública.  
Aquesta convocatòria té per objecte la selecció de personal, mitjançant el   
sistema de concurs oposició, per a cobrir 11 llocs de treball del grup B,   
sector laboral, que tot seguit s'indiquen, pels torns d'accés lliure i de   
promoció interna.  
Oposició Denominació Nombre de llocs  
Oposició núm. 1 T.M.acció social 3  
Oposició núm. 2 T.M.protecció civil 8  
1.2 El nombre total de llocs de treball reservats al torn d'accés lliure és   
de set, els quals corresponen a les oposicions següents:  
Oposició Denominació Nombre de llocs  
Oposició núm. 1 T.M.acció social 2  
Oposició núm. 2 T.M.protecció civil 5  
Dins del torn d'accés lliure, es reserva un lloc a la quota de   
discapacitats, que correspon a l'oposició núm. 2, tècnic mitjà de protecció   
civil.  
1.3 El nombre de llocs de treball reservats al torn de promoció interna és   
de quatre, i corresponen a les oposicions següents:  
Oposició Denominació Nombre de llocs  
Oposició núm. 1 T.M.acció social 1  
Oposició núm. 2 T.M.protecció civil 3  
1.4 Els llocs de treball que no es cobresquen dels reservats al torn de   
promoció interna i a la quota de discapacitats seran acumulats al torn   
d'accés lliure.  
2. Condicions generals dels aspirants  
2.1 Per a ser admès a aquestes proves selectives caldrà:  
2.1.1 Tenir la nacionalitat espanyola o, d'acord amb el que estableix la   
Llei 17/1993, de 23 de desembre (BOE de 24.12.93) sobre l'accés a   
determinats sectors de la funció pública dels ciutadans dels altres estats   
membres de la Unió Europea, tenir la nacionalitat d'un país membre de la   
Unió Europea o la de qualsevol d'aquells estats als quals, d'acord amb els   
tractats internacionals signats per la Unió Europea i ratificats per   
Espanya, els siga d'aplicació la lliure circulació de treballadors en els   
termes en què aquesta està definida en el tractat constitutiu de la Unió   
Europea.  
2.1.2 Haver complit 18 anys.  
2.1.3 Tant per a l'oposició número 1 com per a la número 2, hauran d'estar   
en possessió del títol de diplomat universitari, Enginyeria Tècnica,   
Arquitectura Tècnica, Formació Professional de Tercer Grau o equivalent.  
2.1.4 Posseir la capacitat física i psíquica necessària per a l'exercici de   
les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions   
públiques.  
2.1.6 No haver estat separat, mitjançant expedient disciplinari, de   
qualsevol administració o ocupació pública.  
2.2 Les condicions per a ser admés a les proves hauran de reunir-se en el   
moment d'acabament del termini de presentació de la sol·licitud i   
mantenir-se durant tot el procés selectiu, fins al moment de la presa de   
possessió.  
2.3 Els aspirants que concórreguen als llocs de treball reservats al torn   
de promoció interna, per a l'oposició número 1 de tècnics mitjans d'acció   
social, hauran de ser personal laboral fix de la Generalitat Valenciana del   
grup C, especialistes en acció social, i per a l'oposició número 2 de   
tècnics mitjans de protecció civil, hauran de ser personal laboral fix de   
la Generalitat Valenciana del grup C, operadors de comunicacions, i hauran   
de tenir aquesta condició un mínim de dos anys i ocupar actualment els   
llocs de treball que siguen classificats com de naturalesa laboral en les   
relacions de llocs de treball corresponents.  
2.4 Podran optar a la quota de discapacitats els aspirants del torn d'accés   
lliure amb minusvàlues de grau igual o superior al 33% i que ho formulen   
expressament en la sol·licitud de participació d'acord amb les instruccions   
establertes en la base 6.2.2.  
3. Aspirants amb discapacitació  
El tribunal establirà, per a les persones discapacitades que així ho   
sol·liciten, les adaptacions necessàries per a la realització de les   
proves. Amb aquesta finalitat, les persones interessades hauran de formular   
la petició corresponent en la sol·licitud de participació en aquesta   
oposició, seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran   
d'emplenar la sol·licitud que figura com a model en l'annex II, la qual els   
serà facilitada en les oficines públiques que es relacionen en l'annex   
III.  
5. Drets d'examen  
Els drets d'examen seran de 2.030 pessetes, i s'ingressaran en qualsevol de   
les entitats bancàries col·laboradores que figuren en la sol·licitud. El   
pagament de la taxa es justificarà amb la impressió del segell de l'entitat   
bancària on s'haja efectuat l'ingrés.  
6. Presentació de sol·licituds  
6.1 Les sol·licituds seran dirigides a la Direcció General de la Funció   
Pública. A la sol·licitud s'adjuntarà una fotocòpia del DNI o document   
equivalent per als ciutadans d'altres estats a què fa referència la base   
2.2.1, i s'haurà de marcar la casella número 36.1 de l'imprès de   
sol·licitud.  
El termini per a la presentació de sol·licituds començarà l'endemà de la   
publicació d'aquesta convocatòria en el Diari Oficial de la Generalitat   
Valenciana, i acabarà el dia 16 de setembre de 1994.  
Les persones interessades presentaran les sol·licituds en les oficines   
públiques que figuren relacionades en l'annex III, després de pagar la taxa   
que es fixa en la base 5.  
També es podran presentar les sol·licituds en la forma prevista en   
l'article 38 de la Llei de Règim Jurídic de les Administracions Públiques i   
del Procediment Administratiu Comú.  
6.1.1 Els aspirants que hi concórreguen per torn de promoció interna,   
hauran d'acreditar les condicions exigides en la base 2.3, mitjançant un   
certificat expedit per la Unitat de Registre de Personal de la Direcció   
General de la Funció Pública, el qual acompanyaran a la seua sol·licitud, i   
hauran de marcar la casella número 36.3 de l'imprès.  
6.1.2 Els aspirants que hi concórreguen a la quota de discapacitats hauran   
de presentar conjuntament amb la sol·licitud, el certificat de la   
Conselleria de Treball i Afers Socials o òrgan competent d'altres   
administracions públiques que acredite la discapacitació igual o superior   
al 33%  
6.2. L'aspirant, quan emplene la sol·licitud, haurà de seguir amb rigor les   
instruccions següents:  
6.2.1 Que en l'apartat número 20 de l'imprès de la sol·licitud, «Forma   
d'accés», els aspirants que hi participen pel torn d'accés lliure, hauran   
de senyalar amb una ics (X) la lletra L.  
Igualment, els aspirants que participen pel torn de promoció interna,   
hauran de senyalar amb una ics (X) la lletra P, la qual cosa comportarà   
l'exclusió com a aspirant del torn d'accés lliure, tret del que es disposa   
en la base 7.2.  
6.2.2 Els aspirants del torn d'accés lliure amb minusvàlues de gran igual o   
superior al 33%, que opten per la quota de discapacitats, hauran de   
senyalar amb una ics (X) la lletra D en la casella 23 el tipus de   
discapacitat: (F) física, (P) psíquica i (S) sensorial.  
Igualment, hauran de senyalar, en els apartats números 24 i 25 de l'imprès   
de sol·licitud, les mesures d'adaptació que calguen, d'acord amb la següent   
classificació:  
1) Eliminació de barreres arquitectòniques i taula adaptada a la cadira de   
rodes.  
2) Ampliació del temps de durada de l'exercici.  
3) Augment de la dimensió dels caràcters de l'examen per dificultat de   
visió.  
4) Necessitat d'intèrpret a causa de sordesa.  
5) Sistema Braille d'escriptura per ser una persona invident.  
6) D'altres.  
6.2.3 Els aspirants amb minusvàlues que no hi accedesquen per la quota de   
discapacitats també podran sol·licitar les mesures d'adaptació previstes en   
l'apartat número 25 de l'imprès de sol·licitud indicades en la base 6.2.2.  
6.2.4 En l'apartat número 33 de l'imprès de sol·licitud es marcarà l'opció   
per a la realització de l'exercici d'idioma obligatori i no eliminatori, i   
s'haurà d'indicar l'idioma comunitari elegit llevat del castellà.  
6.2.5 L'apartat número 35 de l'imprès de sol·licitud caldrà emplenar-lo amb   
una ics (X) únicament per aquelles persones que mantinguen una relació de   
servei amb la Generalitat Valenciana (funcionari de carrera, interí,   
laboral fix, laboral temporal, eventual, becari, contractat en prestació de   
serveis, etc.); s'haurà de marcar la casella 1 quan la relació siga de   
caràcter fix (funcionari de carrera o laboral fix), i la casella 2 en els   
altres casos.  
6.3 En el termini de 10 dies comptadors a partir de la publicació recollida   
en la base 10.1 de les llistes a les quals fa referència la base 8.4.3, els   
aspirants inclosos presentaran en la Direcció General de la Funció Pública,   
carrer del Miquelet, núm. 5 46255 València, el currículum del mèrits   
al·legats, acreditats degudament, perquè siguen baremats en la fase de   
concurs.  
7. Admissió dels aspirants  
7.1 Per a ser admès a la realització de les proves selectives, quant a les   
condicions generals dels aspirants, serà suficient amb la declaració   
d'aquestes en el moment de presentar la sol·licitud, però hauran de ser   
acreditades davant de la Direcció General de la Funció Pública en el   
termini de 20 dies hàbils següents a la publicació de la relació d'aprovats   
a què es refereix l'article 19.1 del Decret del Consell 69/1986, de 2 de   
juny, pel qual s'aprova el Reglament de Selecció de Personal i Provisió de   
Llocs de Treball de la Generalitat Valenciana.  
7.2 Els aspirants que hi pretenguen concórrer pel torn de promoció interna   
i no acrediten reunir, de la manera prevista en la base 6.1.1 d'aquesta   
convocatòria, les condicions a què fa referència la base 2.3 seran   
considerats com a aspirants del torn d'accés lliure, a tots els efectes.  
7.3 Acabat el termini de presentació de sol·licituds, després de la   
verificació que s'ha realitzat el pagament dels drets d'examen, la Direcció   
General de la Funció Pública dictarà resolució, que s'haurà de publicar en   
el Diari Oficial de la Generalitat Valenciana, la qual contindrà la relació   
provisional d'admesos i exclosos a la realització de les proves.  
7.4 Els aspirants podran, en cas d'error o exclusió, esmenar els defectes   
en què hagen incorregut en la seua sol·licitud, o realitzar les   
al·legacions que consideren convenients, en el termini de 10 dies hàbils   
comptadors a partir de l'endemà de la publicació de la relació provisional   
d'admesos i exclosos, d'acord amb el que estableix el l'article 71 de la   
Llei de Règim Jurídic de les Administracions Públiques i del Procediment   
Administratiu Comú.  
7.5 En tot cas, a fi d'evitar errors, i, si se'n produeixen,   
possibilitar-ne l'esmena dins del termini i en la forma escaient, els   
aspirants comprovaran fefaentment no sols que no figuren en la relació   
provisional d'exclosos sinó, a més, que els seus noms i dades consten   
correctament en les relacions pertinents d'admesos.  
7.6 Transcorregut el termini anterior, vistes les al·legacions i esmenats   
els defectes, si escau, es dictarà resolució amb la llista definitiva   
d'admesos a la realització de les proves, que es publicarà en el Diari   
Oficial de la Generalitat Valenciana.  
7.7 En la resolució, mitjançant la qual es faça pública la llista   
definitiva d'admesos a la realització de les proves, s'establirà, almenys   
amb 15 dies d'antelació, la data, el lloc de celebració i l'hora de   
començament del primer exercici.  
8. Proves selectives  
8.1 El procediment de selecció dels aspirants serà el de concurs oposició,   
el qual constarà d'una primera fase d'oposició, una segona fase de concurs   
i una tercera fase obligatòria i no eliminatòria d'idiomes.  
8.2 Desenvolupament de la fase d'oposició  
L'oposició constarà de tres exercicis obligatoris, els quals seran   
eliminatoris.  
8.2.1 Primer exercici. Es realitzarà per escrit i versarà sobre   
coneixements del temari específic per a cada oposició que s'hi adjunta com   
a annex I.  
L'exercici serà en forma de test amb quatre alternatives de resposta, de   
les quals una, és la correcta. El tribunal fixarà la seua durada amb   
l'antelació deguda, atenent el seu contingut.  
8.2.2 Segon exercici. Consistirà a redactar, durant un temps mínim de tres   
hores i màxim de quatre, que determinarà el tribunal, dos exercicis   
pràctics elegits d'entre tres proposats pel tribunal sobre matèries   
contingudes en el temari específic per a cada oposició de l'annex I de la   
convocatòria.  
Aquest exercici serà elaborat pel tribunal el mateix dia i, si, és   
possible, dins de la mateixa jornada, de matí o de vesprada, en què tinga   
lloc la prova.  
Una vegada conclosa la prova, els exercicis seran introduïts en sobre   
tancat i quedaran sota la custòdia del tribunal qualificador, el qual   
cridarà individualment els opositors per a la lectura pública dels temes   
que hagen desenvolupat. L'ordre s'iniciarà per la lletra N, segons el   
resultat del sorteig celebrat el dia 11 de maig de 1994. El tribunal podrà   
formular preguntes aclaridores sobre els temes exposats.  
El lloc, les dates i les hores de lectura d'aquest exercici serà anunciat   
pel tribunal amb l'antelació deguda.  
8.2.3 Tercer exercici. Consistirà a respondre per escrit un qüestionari de   
preguntes amb quatre alternatives de resposta, de les quals una és la   
correcta, basat en el contingut del temari comú d'administracions públiques   
que figura en l'annex I per a totes les oposicions.  
La durada d'aquest serà fixada pel tribunal amb, l'antelació deguda en   
atenció al seu contingut.  
Els aspirants que hi concórreguen pel torn de promoció interna, quedaran   
exempts de la realització d'aquest tercer exercici.  
8.3 Qualificació, dels exercicis  
8.3.1 El primer exercici es qualificarà, tant per als aspirants que hi   
concórreguen pel torn d'accés lliure i quota de discapacitats com per als   
que el facen pel torn de promoció interna, de 0 a 10 punts i, per a   
superar-lo, caldrà obtenir-hi 5 punts, com a mínim.  
Les respostes errònies es valoraran negativament amb una penalització   
equivalent a un terç del valor de cada resposta correcta.  
8.3.2 El segon exercici es qualificarà, tant per als aspirants que hi   
concórreguen pel torn d'accés lliure i, quota de discapacitat com per als   
que el facen pel torn de promoció interna, de 0 a 10 punts i, per a   
superar-lo, caldrà obtenir-hi 5 punts, com a mínim.  
8.3.3 El tercer exercici es qualificarà per als aspirants que hi   
concórreguen pel torn d'accés lliure i quota de discapacitats, de 0 a 10   
punts, i caldrà obtenir-hi per a superar-lo un mínim de 5 punts.  
Les respostes errònies es valoraran negativament amb una penalització   
equivalent a un terç del valor de cada contestació correcta.  
8.3.4 El nivell de coneixements mínims exigits per assolir els 5 punts en   
els tres primers exercicis serà fixat pel tribunal.  
En qualsevol cas els criteris seran fixats pel tribunal una vegada   
realitzats els exercicis i abans de conèixer la identitat dels aspirants.  
8.4 Puntuació de la fase d'oposició  
8.4.1 Per als aspirants del torn d'accés lliure i quota de discapacitats,   
la qualificació resultant dels tres primers exercicis serà determinada per   
la suma de les puntuacions obtingudes en cadascun.  
8.4.2 Per als aspirants que hi concórreguen pel torn de promoció interna,   
la qualificació resultant del primer i segon exercicis serà determinada per   
la suma de les puntuacions obtingudes en cadascun.  
8.4.3 Tot seguit, es configuraran per separat tres relacions corresponents,   
respectivament, al torn d'accés lliure, quota de discapacitats i torn de   
promoció interna en el respectiu concurs oposició. Aquestes tres relacions   
s'ordenaran per puntuació de major a menor i contindran tots els aspirants   
que hagen superat la fase d'oposició, en cadascun dels torns o de la quota,   
d'acord amb els criteris establerts en les bases 8.4.1 i 8.4.2.  
8.5 Fase de concurs  
8.5.1 La fase de concurs consistirà en la valoració pel tribunal, d'acord   
amb el barem de l'annex IV, del currículum acreditat que hauran d'aportar   
els aspirants inclosos en les llistes de la base 8.4.3, en el termini   
establert en la base 6.3.  
A la vista dels certificats presentats pels aspirants, el tribunal   
qualificador podrà valorar parcialment el treball exercit quan aquest no   
coincidesca en totes i cadascuna de les funcions descrites en l'annex IV.   
En aquest cas, el tribunal reduirà proporcionalment la puntuació que   
corresponga per mes treballat, i s'haurà de fonamentar aquesta reducció en   
la corresponent acta.  
8.5.2 L'acreditació de l'experiència laboral s'haurà de fer de la manera   
següent:  
- Quan es tracte de treballs exercits al servei de qualsevol administració   
pública o institució dependent, haurà de presentar un certificat lliurat   
pel Registre de Personal o per la unitat administrativa competent, si hi   
manca, on conste detalladament el temps efectiu d'exercici de lloc de   
treball i les seues funcions.  
- Quan es tracte de treballs exercits en entitats de caràcter privat,   
caldrà presentar el certificat del responsable de personal d'aqueixa   
entitat, on conste detalladament el temps efectiu d'exercici del lloc de   
treball i les seues funcions, i també l'acreditació d'haver sigut donat   
d'alta en la Seguretat Social durant aquest període i els TC2.  
8.5.3 En la fase de concurs, només serà valorada l'experiència laboral   
anterior a la data d'acabament del termini de presentació de sol·licituds   
establerta en la base 6.1 d'aquesta convocatòria.  
8.5.4 Només podran participar en aquesta fase els aspirants que hagen   
superat la fase d'oposició.  
8.6 Puntuació del concurs oposició  
La puntuació del concurs oposició estarà constituïda per la suma de les   
puntuacions obtingudes en cada fase.  
Seguidament es configuraran per separat tres relacions corresponents,   
respectivament, al torn d'accés lliure, a la quota de discapacitats i al   
torn de promoció interna. Aquestes tres relacions s'ordenaran per puntuació   
de major a menor i s'interrompran quan el nombre d'inclosos en cadascuna   
coincidesca amb el nombre de llocs convocats per a cada torn i quota en el   
respectiu concurs oposició.  
En cas d'empat entre aspirants inclosos en la mateixa relació, en qualsevol   
de les llistes, l'ordre s'establirà atenent, en primer lloc, la major   
puntuació obtinguda en el primer i segon exercicis de la fase d'oposició,   
per aquest ordre, i en segon lloc, si s'hi manté l'empat, a la major   
puntuació obtinguda en la fase de concurs. Si hi persisteix l'empat es   
dirigirà per ordre alfabètic del primer cognom dels aspirants empatats, i   
s'iniciarà l'esmentat ordre per la lletra N, d'acord amb el resultat del   
sorteig celebrat el dia 11 de maig de 1994 (DOGV núm. 2271, de 20 de maig   
de 1994).  
D'acord amb la base 1.4, els llocs sense cobrir dels reservats al torn de   
promoció interna i quota de discapacitats s'acumularan al torn d'accés   
lliure.  
8.7 Exercici d'idioma, obligatori i no eliminatori.  
8.7.1 Contingut. Consistirà en la realització d'un exercici obligatori i no   
eliminatori que tindrà com a objecte valorar els coneixements de valencià i   
d'un idioma comunitari segons l'opció manifestada en la sol·licitud, llevat   
del castellà.  
Aquest exercici serà valorat de la manera següent:  
- Coneixements de valencià: es valorarà de 0 a 5 punts.  
- Idioma comunitari: es valorarà de 0 a 5 punts l'idioma elegit.  
8.8 Puntuació final  
La puntuació d'aquest concurs oposició s'obtindrà sumant la puntuació de   
l'exercici obligatori i no eliminatori d'idiomes, previst en la base 8.7   
als resultats obtinguts pels aspirants que figuren en les relacions a què   
fa referència la base 8.6.  
S'elaborarà una relació per als que hi accedesquen pel torn d'accés lliure,   
una altra per als que hi accedesquen per la quota de discapacitats i una   
altra per als que ho facen pel torn de promoció interna, les quals   
constituiran les llistes dels aspirants que han superat les proves per   
ordre de puntuació per a cada concurs oposició.  
9. Desenrotllament de les proves selectives  
9.1 Els exercicis tindran lloc a València.  
El primer exercici es realitzarà en el lloc, la data i l'hora que   
s'establesca en la resolució per la qual s'aprove i publique en el Diari   
Oficial de la Generalitat Valenciana la llista definitiva d'admesos a la   
realització de les proves.  
9.2 Els aspirants seran Convocats per a cada exercici en crida única.  
Els membres del tribunal qualificador i el personal col·laborador no   
permetran l'accés a la sala, on es realitze l'exercici, a aquelles persones   
que hi compareguen una volta conclosa la crida dels aspirants convocats.  
Els aspirants hauran d'acreditar la seua personalitat mitjançant a   
presentació del DNI o document equivalent per als ciutadans d'altres estats   
a què fa referència la base 2.1.1 o del resguard amb fotografia, del   
passaport o del permís de conducció, sense que per a aquest efecte siguen   
vàlides les fotocòpies compulsades dels esmentats documents; hauran de   
presentar, també, l'exemplar per a la persona interessada de la sol·licitud   
d'admissió a les proves.  
D'acord amb el Reial Decret 192/1988, de 4 de març, durant la realització   
dels exercicis no està permès fumar en els llocs on se celebren.  
9.3 Quan comencen les proves, el tribunal farà públic l'anunci de la   
celebració de la resta d'exercicis al local on s'haja celebrat l'anterior i   
a les seus de la Conselleria d'Administració Pública d'Alacant, Castelló i   
València, amb una antelació de 48 hores com a mínim, d'acord amb allò   
preceptuat en l'article 17 del Decret del Consell 69/1986, de 2 de juny,   
pel qual s'aprova el Reglament de Selecció de Personal i Provisió de Llocs   
de Treball de la Generalitat Valenciana.  
10. Publicitat de les llistes  
10.1 En acabar cada un dels tres primers exercicis, el tribunal publicarà   
en el lloc d'examen i a les seus de la Conselleria d'Administració Pública   
d'Alacant, Castelló i València, les relacions d'aspirants que hagen   
obtingut una qualificació de 5 o més punts.  
També es publicaran les relacions a les quals fa referència la base 8.6 a   
les seus de la Conselleria d'Administració Pública d'Alacant, Castelló i   
València, i també la qualificació obtinguda en l'exercici obligatori i no   
eliminatori.  
10.2 Després de finalitzades les proves, el tribunal publicarà mitjançant   
un anunci a les seus de la Conselleria d'Administració Pública d'Alacant,   
Castelló i València, les relacions amb la puntuació final a què es refereix   
la base 8.8, que constituiran les llistes dels aspirants que han superat   
les proves, per ordre de puntuació.  
En cap cas, el tribunal podrà declarar que han superat les proves   
selectives un nombre superior al de llocs de treball convocats.  
10.3 El tribunal haurà de trametre a la Direcció General de la Funció   
Pública les llistes dels aspirants que han superat les proves, per ordre de   
puntuació, tal com es refereix la base 8.8, per a la seua inserció en el   
Diari Oficial de la Generalitat Valenciana.  
11. Coneixements de valencià  
11.1 Aquells que superen les proves selectives acreditaran els seus   
coneixements de valencià amb la presentació dels certificats, diplomes o   
títols que hagen estat homologats per la Generalitat Valenciana.  
11.2 Aquells que no puguen acreditar aquests coneixements, segons el que   
estableix el punt anterior, hauran de realitzar el curs específic de   
valencià a què es refereix l'article 50 del Decret Legislatiu, de 20 de   
març de 1991, immediatament després del curs selectiu previst en la base 13   
d'aquesta convocatòria.  
Amb aquesta finalitat, s'entendrà que aquells aspirants que obtinguen una   
puntuació de 3 o més punts, en l'exercici de valencià, obligatori i no   
eliminatori, previst en la base 8.7.1, tenen acreditats els seus   
coneixements, encara que no estiguen en possessió dels certificats   
esmentats en el punt anterior.  
12. Presentació de documents  
12.1 En el termini de 20 dies hàbils comptats des de l'endemà de la   
publicació en el Diari Oficial de la Generalitat Valenciana de les   
relacions a què es refereix la base 10.3, els aspirants proposats hauran de   
presentar, davant la Direcció General de la Funció Pública, els documents   
següents:  
12.1.1 Certificat de naixement expedit pel registre civil corresponent o   
fotocòpia del DNI o document equivalent per als ciutadans dels altres   
estats a què fa referència la base 2.1.1, degudament compulsada.  
12.1.2 Fotocòpia compulsada del títol acadèmic exigible segons aquesta   
convocatòria per a cada concurs oposició.  
12.1.3 Declaració de no haver estat separat mitjançant expedient   
disciplinari de qualsevol administració o ocupació pública, i també de no   
trobar-se inhabilitat penalment per a l'exercici de funcions públiques.  
12.1.4 Certificat mèdic acreditatiu de posseir la capacitat física i   
psíquica necessària per a l'exercici de les funcions dels llocs de treball   
oferts.  
12.1.5 Els aspirants discapacitats hauran de presentar un certificat de la   
Conselleria de Treball i Afers Socials o d'un òrgan competent d'altres   
administracions públiques, que acredite discapacitació igual o superior al   
33%, i també la seua capacitat per a exercir les funcions que corresponguen   
a les vacants ofertes.  
12.2 Els aspirants que tenint la condició de funcionari de carrera de la   
Generalitat Valenciana hagen concorregut a aquestes proves pel torn de   
promoció interna, estaran exempts de justificar documentalment les   
condicions generals a què fan referència les bases 2.1.1 i 2.1.2, les quals   
ja han sigut provades per a obtenir l'anterior nomenament. En tot cas   
hauran d'acreditar la resta de condicions generals de la base 2.1.  
12.3 La manca de presentació de la documentació, dins del termini indicat,   
tret dels casos de forga major, la presentació de documents dels quals es   
desprenga l'incompliment de les condicions generals de la convocatòria o   
els supòsits de falsedat en la declaració, originaran la invalidesa de les   
actuacions de l'aspirant i, respecte d'aquest, la nul·litat subsegüent dels   
actes del tribunal, sense perjudici de les responsabilitats en què haja   
pogut incórrer.  
En aquest supòsit, el tribunal podrà proposar addicionalment la inclusió en   
les relacions a què es refereix la base 8.8, d'un nombre igual al   
d'exclosos seguint els criteris establerts en la base 8.6.  
13. Curs selectiu  
D'acord amb el que disposa l'article 9.d) del Reglament de Selecció de   
Personal i Provisió de Llocs de Treball, aprovat pel Decret 69/1986 i   
modificat pel Decret 59/1992, que aprova l'oferta d'ocupació pública per a   
1992, els aspirants que superen les proves realitzaran un curs que tindrà   
caràcter selectiu i serà organitzat per l'IVAP.  
En qualsevol cas, serà convocat, amb l'antelació deguda, mitjançant una   
resolució de la Direcció General de la Funció Pública, en la qual es   
determinarà el règim del curs, a l'acabament del qual es realitzarà una   
prova d'avaluació que podrà incloure diversos exercicis, que es qualificarà   
de 0 a 10 punts, i caldrà obtenir-hi un mínim de 5 punts per a superar-la.   
La nota obtinguda en la prova d'avaluació per aquells aspirants que la   
superen, se sumarà a la puntuació obtinguda en el concurs oposició, d'acord   
amb l'article 4.2 del Decret del Consell 69/1986, que aprova el Reglament   
de Selecció i Provisió de Llocs de Treball. La relació d'aspirants, per   
ordre de puntuació, després de sumades les notes del concurs oposició i del   
curs selectiu, serà publicada en el Diari Oficial de la Generalitat   
Valenciana.  
D'acord amb l'article 20.2 del Decret del Consell 69/198,6, de 2 de juny,   
els aspirants que no superen el curs no obtindran el nomenament com a   
personal habilitat, encara que podran incorporar-se al curs immediatament   
posterior, amb la puntuació assignada a l'últim dels participants en aquest   
en les proves corresponents. Si no se supera aquest segon curs perdran tots   
els seus drets al nomenament com a habilitats.  
Durant l'assistència al curs, el personal que haja superat les proves   
selectives percebrà una retribució equivalent a la part proporcional que   
correspon al sou i pagaments extraordinaris corresponents al grup B, tret   
que, per estar ja prestant els seus serveis remunerats en l'Administració,   
com a funcionari de carrera o interí, o com a personal laboral, opte per   
percebre una remuneració pel mateix import que li correspondria en el lloc   
de treball d'origen.  
14. Nomenament d'habilitats  
D'acord amb l'article 20.3 del Decret 69/1986, de 2 de juny, transcorregut   
el termini de presentació de la documentació i superat el curs selectiu i   
simultàniament a la convocatòria del concurs a què fa referència l'article   
9, punt u, apartat b) del text refós de la Llei de la Funció Pública   
Valenciana, el conseller d'Administració Pública dictarà una resolució, que   
es publicarà en el Diari Oficial de la Generalitat Valenciana, i es   
procedirà al nomenament com a personal habilitat dels aspirants a què fa   
referència la base 13.  
A l'efecte de la provisió dels llocs de treball, d'acord amb el que   
estableix l'article 50 del Decret Legislatiu de 20 de març de 1991, del   
Consell de la Generalitat Valenciana, pel qual s'aprova el text refós de la   
Llei de la Funció Pública Valenciana, els aspirants que hagen superat les   
proves pel torn de promoció interna, gaudiran de preferència sobre el   
personal que les haja superades pel torn d'accés lliure, respectant els   
requisits dels distints llocs de treball.  
15. Tribunals  
15.1 El tribunal qualificador d'aquesta oposició serà nomenat, mitjançant   
una ordre del conseller d'Administració Pública, una vegada hagen estat   
publicades les llistes provisionals d'admesos i exclosos.  
15.2 El tribunal, per a la realització de les proves, podrà designar els   
col·laboradors, ajudants i assessors especialistes que considere oportuns.  
15.3 Els membres del tribunal, i també els assessors, hauran d'abstenir-se   
de formar-ne part i podran ser recusats pels interessats quan hi   
concórreguen circumstàncies de les previstes en els articles 28 i 29 de la   
Llei de Règim Jurídic de les Administracions Públiques i del Procediment   
Administratiu Comú.  
Així mateix, hauran d'abstenir-se'n aquells que hagen realitzat tasques de   
preparació d'aspirants en els cinc anys anteriors a la publicació d'aquesta   
convocatòria.  
15.4 El tribunal, i també els col·laboradors, ajudants i el personal   
especialista, podran exigir dels aspirants, en qualsevol moment, que   
acrediten la seua identitat, de conformitat amb el que preveu la base 9.2.  
15.5 A l'efecte de comunicacions i de qualsevol altra incidència, el   
tribunal tindrà la seu a la Direcció General de la Funció Pública, (carrer   
del Miquelet, núm. 5 46160 València).  
15.6 El tribunal tindrà la categoria assenyalada en el Decret 200/1985, de   
23 de desembre, del Consell de la Generalitat Valenciana, sobre   
indemnitzacions per raó del servei i en l'Ordre de 17 de febrer de 1986   
(DOGV de 10 de març de 1986), per la qual es desplega l'anterior Decret.  
15.7 El funcionament del tribunal s'adaptarà a allò que estableix la Llei   
30/1992, de 26 de novembre, de Règim Jurídic de les Administracions   
Públiques i del Procediment Administratiu Comú, per als òrgans   
col·legiats.  
16. Recursos  
16.1 Aquesta convocatòria, les seues bases i tots els actes administratius   
que siguen dictats en el seu desenvolupament, tret de les actuacions del   
tribunal, podran ser impugnats per les persones interessades mitjançant la   
interposició, després del la comunicació preceptiva a aquesta Conselleria,   
de recurs contenciós administratiu, davant la sala contenciosa   
administrativa del Tribunal Superior de Justícia de la Comunitat   
Valenciana, en el termini de dos mesos comptadors a partir de l'endemà de   
la publicació d'aquesta convocatòria en el Diari Oficial de la Generalitat   
Valenciana, o de la publicació dels actes subsegüents, segons corresponga.  
16.2 Contra els actes del tribunal podrà interposar-se recurs ordinari   
davant el conseller d'Administració Pública, en el termini d'un mes, a   
partir de l'endemà de la publicació de la resolució corresponent del   
tribunal.  
València, 12 de juliol de 1994  
El conseller d'Administració Pública,  
LUIS BERENGUER FUSTER  
ANNEX I  
Tècnic mitjà d'acció social  
Tema 1. Origen i desenvolupament de l'estat del benestar.  
Tema 2. El sistema públic de serveis socials: principis i criteris.  
Tema 3. La protecció social a Espanya: organització, forma i funcions.  
Tema 4. Les prestacions no contributives.  
Tema 5. El concepte de necessitat.  
Tema 6. La Llei de Serveis Socials a la Comunitat Valenciana.  
Tema 7. Pla d'ordenació dels serveis socials a la Comunitat Valenciana:   
autorització, registre i acreditació.  
Tema 8. Pla d'integració social a la Comunitat Valenciana: la lluita contra   
la pobresa.  
Tema 9. Els serveis socials generals: característiques i organització.  
Tema 10. Pla concertat de prestacions bàsiques.  
Tema 11. Ajudes econòmiques: modalitats, subvencions i concerts.  
Tema 12. Tipologia dels recursos d'atenció primària.  
Tema 13. Mesures d'inserció.  
Tema 14. Barris d'acció preferent a la Comunitat Valenciana: normativa i   
programes.  
Tema 15. Necessitats i problemàtiques de la infància a la Comunitat   
Valenciana.  
Tema 16. Principis psicopedagògics i organitzatius de la intervenció social   
en menors.  
Tema 17. Tipologia dels recursos per a menors.  
Tema 18. Necessitats i problemàtiques de la tercera edat a la Comunitat   
Valenciana.  
Tema 19. Principis psicopedagògics i organitzatius de la intervenció en la   
tercera edat.  
Tema 20. Tipologia dels recursos per a la tercera edat.  
Tema 21. Programes i estratègies d'actuació en l'àmbit de la tercera edat.  
Tema 22. Necessitats i problemàtiques de la drogodependència a la Comunitat   
Valenciana.  
Tema 23. Principis psicopedagògics i organitzatius de la intervenció en   
drogodependència.  
Tema 24. Tipologia dels recursos per a drogodependents.  
Tema 25. Programes i estratègies d'actuació en l'àmbit dels   
drogodependents.  
Tema 26. El Pla Nacional del Poble Gitano.  
Tema 27. La problemàtica de la dona en situació de desprotecció.  
Tema 28. La integració social: mesures laborals i sòcio-culturals.  
Tema 29. Models d'intervenció social: prevenció, assistència, rehabilitació   
i reinserció.  
Tema 30. La lluita contra la pobresa: criteris i mesures.  
Tema 31. Intervenció comunitària: iniciativa social i voluntariat.  
Tema 32. Els ingressos mínims d'inserció: característiques de la   
prestació.  
Tema 33. Minories ètniques: problemàtica social i mesures d'integració.  
Tema 34. L'habitatge precari: criteris de reallotjament.  
Tema 35. Coordinació interinstitucional en un barri d'acció preferent.  
Tema 36. L'absentisme escolar.  
Tema 37. Les drogodependències: concepte i tipologia.  
Tècnic mitjà de protecció civil  
Tema 1. La legislació fonamental de protecció civil abans de l'aparició de   
la norma bàsica.  
Tema 2. La norma bàsica de protecció civil. Anàlisi competencial.  
Tema 3. El pla territorial davant d'emergències de la Comunitat   
Valenciana.  
Tema 4. Els riscos catastròfics a la Comunitat Valenciana. Plans   
especials.  
Tema 5. Els procediments d'actuació enfront de riscos de protecció civil.  
Tema 6. Planificació de protecció civil respecte a les indústries afectades   
pel Reial Decret 886/1988.  
Tema 7. El risc en accidents per mercaderies perilloses. Planificació.  
Tema 8. La comissió nacional de protecció civil i la comissió de protecció   
civil de la Comunitat Valenciana.  
Tema 9. Participació de la protecció civil en la prevenció i ordenació del   
territori.  
Tema 10. L'autoprotecció en locals de pública concurrència.  
Tema 11. Plans d'emergència interior de les indústries.  
Tema 12. Les comunicacions en protecció civil. Problemàtica a la Comunitat   
Valenciana.  
Tema 13. Els centres de coordinació d'emergències a la Comunitat   
Valenciana.  
Tema 14. Sistemes informatitzats en la gestió d'emergències.  
Tema 15. La informatització de riscos i recursos en protecció civil.  
Tema 16. El risc d'inundacions a la Comunitat Valenciana. Criteris de   
planificació.  
Tema 17. El risc sísmic a la Comunitat Valenciana. Planificació.  
Tema 18. El risc de nevades a la Comunitat Valenciana. Planificació.  
Tema 19. El risc d'incendis forestals a la Comunitat Valenciana. Criteris   
de planificació.  
Tema 20. Els serveis contra incendis. Criteris per a la implantació d'un   
servei en un territori. Competències.  
Tema 21. Els serveis contra incendis a la Comunitat Valenciana.  
Tema 22. Participació de la protecció civil en els instruments de   
planificació territorial. Estudis d'impacte ambiental.  
Tema 23. La formació en l'àrea de protecció civil.  
Tema 24. La formació en l'àrea dels serveis contra incendis.  
Tema 25. Els bombers voluntaris. Criteris d'ubicació, selecció i   
dependència funcional. Reglament.  
Tema 26. El voluntariat de protecció civil.  
Tema 27. Enquadrament, formació i equipament.  
Tema 28. Utilitat i ús de la cartografia en protecció civil.  
Tema 29. Utilitat i ús dels sistemes d'informació geogràfica en protecció   
civil.  
Tema 30. Telèfons d'emergència en protecció civil. Conveniència de la   
instal·lació d'un telèfon únic.  
ANNEX I  
Temari comú d'administracions públiques  
A) Organització de l'estat i l'administració pública  
Tema 1. La Unió Europea. Institucions.  
Tema 2. La Constitució Espanyola de 1978: estructura i contingut. Drets i   
deures fonamentals. La Corona. Les Corts Generals.  
Tema 3. El Tribunal Constitucional i el Defensor del Poble. El poder   
judicial i el poder executiu.  
Tema 4. L'administració de l'estat. El Consell de Ministres. El president   
del Govern. Els ministres.  
Tema 5. L'administració perifèrica de l'estat. Els delegats del Govern en   
la comunitat autònoma. L'administració institucional de l'estat.  
Tema 6. L'Estatut d'Autonomia de la Comunitat Valenciana: la seua   
estructura.  
Tema 7. Les Corts Valencianes. Funcions i constitució.  
Tema 8. Les institucions de la Generalitat Valenciana: El Síndic de   
Greuges. La Sindicatura de Comptes. El Tribunal Superior de Justícia en la   
Comunitat Valenciana. El Consell de Cultura.  
Tema 9. El president de la Generalitat: funcions. El Govern Valencià:   
composició, estructura i funcions.  
Tema 10. L'administració de la Generalitat Valenciana: principis generals i   
organització. Especial referència a la Llei d'Ús i Ensenyament del   
Valencià.  
B) Dret administratiu  
Tema 11. L'ordenament jurídic administratiu. Les lleis orgàniques i   
ordinàries. El reglament.  
Tema 12. L'acte administratiu: concepte, motivació, eficàcia.  
Tema 13. Els contractes administratius: concepte i classes. Els seus   
elements. Compliment i incompliment dels contractes administratius.  
Tema 14. La Llei de Règim Jurídic de les Administracions Públiques i del   
Procediment Administratiu Comú: contingut i àmbit l'aplicació. Iniciació,   
ordenació, instrucció i acabament. Els recursos administratius: concepte i   
classes.  
Tema 15. Deures i funcions del personal de les administracions públiques   
respecte a l'administració pròpia, a la societat i al ciutadà.  
C) Personal  
Tema 16. Llei de la Funció Pública Valenciana (Llei 10/1985, Llei 6/1990,   
Decret legislatiu de 20 de març de 1991) i Reglament de Selecció i Provisió   
de Llocs de Treball.  
Tema 17. Classificació i accés del personal al servei de la Generalitat   
Valenciana. Provisió de llocs.  
Tema 18. Adquisició i pèrdua de la condició de funcionari de la   
Generalitat. Situacions dels funcionaris de la Generalitat.  
Tema 19. Règim retributiu i disciplinari.  
Tema 20. El règim de Seguretat Social del personal al servei de la   
Generalitat.  
ANNEX II  
Model d'instància  
Veure annex II  
ANNEX III  
Oficines públiques  
Alacant  
Servei Territorial de la Conselleria d'Administració Pública  
Avinguda del Doctor Gadea, núm. 10, 2n  
03228 Alacant  
Telèfon (96) 590 13 79  
Fax (96) 590 13 78  
Castelló  
Servei Territorial de la Conselleria d'Administració Pública  
Carrer Major, núm. 78  
12255 Castelló de la Plana  
Telèfon (964) 35 82 00  
Fax (964) 35 80 68  
València  
Direcció General de la Funció Pública  
Carrer del Miquelet, núm. 5  
46966 València  
Telèfon (96) 386 63 33 / 3 86 63 00  
Fax (96) 386 63 01  
ANNEX IV  
Barem per a la fase de concurs  
Tècnic mitjà d'acció social  
En la fase de concurs a la qual fa referència la base 8.5 d'aquesta   
convocatòria, la valoració dels mèrits s'efectuarà d'acord amb el barem   
següent:  
1. Experiència laboral  
Es valorarà fins a un màxim de 7 punts l'experiència laboral prèvia en   
llocs de treball amb funcions semblants als convocats, a raó de 0,25 punts   
per mes treballat al servei de qualsevol administració pública o   
institucions dependents, així com al servei d'entitats de caràcter privat.  
Els períodes inferiors a un mes mai no seran computats.  
A aquest efecte, la descripció de funcions que han de desplegar els tècnics   
mitjans d'acció social és la següent:  
- Implantació i seguiment dels programes de l'institut.  
- Informar i avaluar l'estat dels programes i les situacions i recursos   
específics.  
- En les situacions d'atenció directa sobre subjectes objecte d'una   
actuació social, participar amb la resta de professionals en la programació   
i execució de les mesures d'integració social dels usuaris.  
2. Cursos de formació  
Es valorarà fins a un màxim de 3 punts l'assistència a cursos organitzats   
pels centres oficials, que tinguen directa relació amb la funció dels llocs   
de treball convocats, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i de menys de 100 hores: 1,5 punts.  
c) Cursos de 50 o més hores i menys de 75 hores: 1 punt.  
d) Cursos de 25 o més hores i menys de 50 hores: 0,5 punts.  
e) La resta de cursos, amb un mínim de 15 hores: 0,25 punts.  
ANNEX IV  
Barem per a la fase de concurs  
Tècnic mitjà de protecció civil  
En la fase de concurs a la qual fa referència la base 8.5 d'aquesta   
convocatòria, la valoració dels mèrits s'efectuarà d'acord amb el barem   
següent:  
1. Experiència laboral  
Es valorarà fins a un màxim de 7 punts l'experiència laboral prèvia en   
llocs de treball amb funcions semblants als convocats, a raó de 0,25 punts   
per mes treballat al servei de qualsevol administració pública o   
institucions dependents, així com al servei d'entitats de caràcter privat.  
Els períodes inferiors a un mes mai no seran computats.  
A aquest efecte, la descripció de funcions que han de desplegar els tècnics   
mitjans de protecció civil és la següent:  
- Elaboració de plans d'emergència i protecció civil, i també estudis de   
prevenció de riscos i la seua divulgació.  
- Coordinar els serveis d'emergència de les distintes administracions.  
- Posar en marxa els mecanismes establerts en els casos d'emergència.  
2. Cursos de formació  
Es valorarà fins a un màxim de 3 punts l'assistència a cursos organitzats   
pels centres oficials, que tinguen directa relació amb la funció dels llocs   
de treball convocats, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i de menys de 100 hores: 1,5 punts.  
c) Cursos de 50 o més hores i menys de 75 hores: 1 punt.  
d) Cursos de 25 o més hores i menys de 50 hores: 0,5 punts.  
e) La resta de cursos, amb un mínim de 15 hores: 0,25 punts.